Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, Kontratuei buruzko Foru Legearen aplikazioz 2018an irabazi asmorik gabeko enplegu-zentro berezientzat eta laneratze-enpresentzat erreserbatutako kontratuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Kontratuei buruzko Foru Legea aplikatuz irabazi-asmorik gabeko Enplegu Zentro Berezientzat eta laneratze-enpresentzat 2018an zehar erreserbaturiko kontratuek zer portzentaje egiten dute? Eskatzen da bai datu globala, bai departamentu eta enpresa publiko bakoitzari buruzkoa.

2. Aurten zer irizpideri jarraitu zaio portzentaje hori zehazteko? Aurreko urteetako berbera al da?

3. 2018an inolako departamentuarteko talde edo organoren eskutik sustatu eta kontrolatu al da erreserba hori? Organo edo talde horiek kasua bada eginiko bilera guztien aktak eskatzen dira.

Iruñean, 2019ko urriaren 17an

Foru parlamentaria: Marta Álvarez Alonso